Kjære dagbok

Kjære dagbok var en norsk dokumentarserie som gikk på NRK2 i januar og februar 2008. Hvert program tok for seg et årstall der det skjedde en begivenhet av spesiell historisk betydning. Med utgangspunkt i dagbøkene til tre utvalgte personer vevdes store og små opptrinn i personenes private liv sammen med begivenheter i Norge og resten verden. Årstallene serien tok for seg var 1963 (Kennedy-drapet), 1969 (månelandingen med Apollo 11), 1972 (EF-avstemningen), 1986 (Tsjernobylulykken), 1991 (Kong Olavs død og Gulfkrigen) og 1998 (Norge slo Brasil i fotball-VM 1998). 

Serien var produsert av Perspektiv-redaksjonen i NRK Fakta og basert på dagbøker fra publikum. Programmet gikk på mandager.

Referanser

Kategori:TV-produksjoner på NRK
Kategori:Norske dokumentarserier
Kategori:Norske TV-produksjoner fra 2000-årene